Ο **Γουλιέλμος Β΄** (γερμ. *Wilhelm II*, 25 Φεβρουαρίου 1848 - 2 Οκτωβρίου 1921) από τον Οίκο της Βυρτεμβέργης ήταν βασιλιάς (1891-1918) και μετά τιτουλάριος βασιλιάς (1918-1921) της Βυρτεμβέργης.

Βιογραφία
---------

Ο *Γουλιέλμος Κάρολος Παύλος Ερρίκος Φρειδερίκος* ήταν το μόνο τέκνο του Φρειδερίκου της Βυρτεμβέργης και της εξαδέλφης του Αικατερίνης, κόρης του Γουλιέλμου Α΄ της Βυρτεμβέργης.

Γεννήθηκε στη Στουτγάρδη· η παιδική του ηλικία συνέπεσε με την πρόοδο της Γερμανικής ενοποίησης και τη συνακόλουθη σταδιακή μείωση του κράτους της Βυρτεμβέργης. Το 1870 στον Γαλλο-Πρωσικό Πόλεμο η Βυρτεμβέργη πήρε το μέρος της Πρωσίας και το επόμενο έτος έγινε ένα από τα κράτη της Γερμανικής αυτοκρατορίας, μία ελάττωση της θέσης της. Το 1870 απεβίωσε ο πατέρας του και το 1891 ο άτεκνος αδελφός της μητέρας του, ο Κάρολος Α΄ της Βυρτεμβέργης και τον διαδέχθηκε. Αυτό έγινε όχι διότι ήταν *εκ μητρός* ανιψιός του, αλλά διότι ήταν επόμενος στην *εξ αρρενογονίας* διαδοχή, μια και στα κράτη της Γερμανίας ίσχυε ο Σαλικός Νόμος διαδοχής: ο πατέρας του Φρειδερίκος ήταν εξάδελφος του Καρόλου Α΄. 

Κατά τον Α΄ Παγκόσμιο Πόλεμο έγινε στρατάρχης, αλλά με τη λήξη του το 1918 o Γουλιέλμος Β΄ εκτοπίστηκε, όπως όλοι οι Γερμανοί ηγεμόνες και αναγκάστηκε σε παραίτηση. Το 1921 απεβίωσε στο Μπέμπενχαουζεν σε ηλικία 73 ετών. 

Συνήθιζε να περπατά στα πάρκα με τα σκυλιά του, χωρίς συνοδεία· οι υπήκοοι τον χαιρετούσαν ως *κύριε βασιλιά*. Ήταν λάτρης της ιστιοπλοΐας και ίδρυσε το 1911 στην λίμνη Κωνσταντία τον "Ιστιοπλοϊκό Όμιλο". Δεν είχε γιο· ήταν ο τελευταίος (άρρην) του κλάδου του. Από τον πάππο του πάππου του είχαν προέλθει πέντε κλάδοι, αλλά ο πρώτος εξέλιπε με τον Γουλιέλμο Β΄ το 1921 και ο τρίτος το 1903. Ο δεύτερος και ο τέταρτος είχαν μοργανατικούς γάμους, έτσι αποκλείστηκαν της διαδοχής. Τον Γουλιέλμο Β΄ διαδέχθηκε ο (3ος εξάδελφός του) Αλβέρτος του πέμπτου κλάδου, ως τιτουλάριος βασιλιάς και δούκας της Βυρτεμβέργης.

Οικογένεια
----------

Νυμφεύτηκε το 1877 τη Μαρία, κόρη του Γεωργίου Βίκτωρα του Βάλντεκ & Πύρμοντ, και είχε τέκνα:

* Παυλίνα (1877-1965), παντρεύτηκε τον Γουλιέλμο Φρειδερίκο του Βιντ.
* Ούλριχ (28 Ιουλίου-28 Δεκεμβρίου 1880).
* θνησιγενή κόρη (24 Απριλίου 1882).

Ο Γουλιέλμος δεν συνήλθε ποτέ από τη θλίψη του μετά το θάνατο του γιού του. Το 1882 η Μαρία απεβίωσε από περιπλοκές του τοκετού μετά τη γέννηση της θνησιγενούς κόρης τους. 

Για να αποκτήσει διάδοχο ο Γουλιέλμος Β΄ νυμφεύτηκε για δεύτερη φορά, με την Καρλόττα, κόρη του Γουλιέλμου του Σάουμπουργκ-Λίππε. Δεν απέκτησαν απογόνους.

Διακρίσεις
----------

Του απονεμήθηκαν οι διακρίσεις των Ταγμάτων: του Στέμματος, της Στρατιωτικής Αξίας, του Φρειδερίκου, της Όλγας (όλα της Βυρτεμβέργης).

Επίσης του Χρυσόμαλλου Δέρατος (Αυστρίας), της Περικνημίδος (Βρετανίας), τη Αναλήψεως (Ιταλία), του Μαξιμιλιανού-Ιωσήφ (Βαυαρίας), του Αγ. Ερρίκου (Σαξονίας) και της Αξίας (Γερμανίας).

Αναφορές σε Πηγές
-----------------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. 1 2  Darryl Roger Lundy: (Αγγλικά) *The Peerage*. p10174.htm#i101734. Ανακτήθηκε στις 9  Οκτωβρίου 2017.
3. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 10  Δεκεμβρίου 2014.
4. 1 2  p10174.htm#i101734. Ανακτήθηκε στις 7  Αυγούστου 2020.
5. 1 2  Darryl Roger Lundy: (Αγγλικά) *The Peerage*.
6. ↑  Ανακτήθηκε στις 24  Ιανουαρίου 2022.
7. ↑  Abdication text (in German)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 264372708
* **AA**: 28565
* LCCN: n95035392
* ISNI: 0000 0003 8232 3243
* GND: 11910539X
* NKC: jo2017957380

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα William II of Württemberg  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |